હમણાં એક મિત્રદંપતી પાસે બેઠો હતો. વાત ચાલતી હતી એમની ઉંમરલાયક દીકરી અંગેની. કોલેજમાં ભણતી એમની દીકરી હમણાંથી કોઈ પણ કારણ વગર બસ ગુમસૂમ રહેતી હતી. તેની આ સ્થિતિ અંગે કોઈ કશું જાણી શકતું નહોતું. શહેરના શ્રેષ્ઠ સાઇકોલોજિસ્ટ પણ એમાં નિષ્ફળ રહ્યા હતા. આખરે તેઓએ તેની ખાસ બહેનપણીને આ કામ સોંપ્યું અને આશ્ચર્યજનક રીતે થોડીક જ મિનિટોમાં તેની ઉદાસીનું કારણ જાણવા મળી ગયું. પ્રશ્નનું સુખદ નિરાકરણ થઈ ગયું.